  Виталий Пронин Та семинар радъяське «Билингва» удмурт центрлэн проектэз улсын. 26-тӥ шуркынмонэ Ижысь Эшъяськон юртын ортчоз 2 кылын вераськись нылпиос но соослэн анай-атайёссы понна семинар. Ужрад кутскоз 10.30 часын. Нылпи садэ но 1-тӥ-2-тӥ классэ школае ветлӥсь пиналъёс понна радъямын луоз «Шудон корка». Со вакытэ анай-атайёс быгатозы дышетӥсьёсын, логопедэн но нылпи психологен кенешыны. Со сяна, татын  тодматскыны луоз  нылпиослы дасям телефонэ пуктӥськись «Чибори» ватсэтэн. Выль шудон юрттоз нылпиослы буёлъёсты тодматскыны но суредаськыны. Ватсэт дасямын Йӧскалык политикая министерстволэн юрттэмезъя, лэсьтӥз сое егит программист Григорий Григорьев.Макем пайдаё ортчиз кылем семинар, быгатӥськоды тодыны татысь. Та семинар радъяське «Билингва» удмурт центрлэн проектэз улсын. Тодады вайытом, со кылдытэмын кылем арын. Валтӥсь ужпумез - валэктыны калыклы: пиналэз 2 кылын будэтон пайдалы гинэ. Табере udm.udmbilingva.ru сайт пыр тӥ быгатоды пӧртэм юанъёстэс сётъяны, визь-кенеш шедьтыны, центрлэн ужрадъёсын сярысь тодыны.Семинарез радъяло «Удмурт нылкышно кенеш» огазеяськон, анай кылъя дышетӥсьёслэн «Выжы» ассоциацизы Удмурт Элькунысь Йӧскалык политикая министерстволэн юрттэмезъя.УД Туспуктӥз Ф. Миннигараев Теги: анайкыл  